Korgalžyno rezervatas

Korgalžyno valstybinis gamtinis rezervatas () – saugoma gamtos teritorija vidurio šiaurės Kazachstane, Akmolos ir Karagandos srityse. Įsteigtas 1968 m.

Rezervatas įsteigtas Tengizo–Korgalžyno dubumoje, kurioje telkšo dideli Tengizo ir Korgalžyno ežerai, taip pat daug mažesnių ežerų (Žamankolis, Kypšakas, Manatas, Toktamysas ir kt.) bei šlapynių. Steigimo tikslas buvo apsaugoti migruojančių ir čia perinčių vandens paukščių buveines. Čia sutinkamos 365 paukščių rūšys, iš kurių 42 įtrauktos į Kazachstano raudonąją knygą (tarp sutinkamų paukščių – flamingai, gulbės nebylės, garbanotieji pelikanai, baltieji garniai).

1976 m. Korgalžyno rezervatas paskelbtas Ramsaro konvencijos saugoma šlapyne,Kourgaldzhin and Tengiz Lakes, ramsar.org 2008 m. įtrauktas į UNESCO pasaulio paveldo objektą „Saryarka – šiaurės Kazachstano stepės ir ežerai“.

 Šaltiniai 

Kategorija:Kazachstano draustiniai